Source: https://octavpelin.wordpress.com/2013/01/23/
Timestamp: 2019-12-09 12:32:06+00:00

Document:
23 | ianuarie | 2013 | Octavpelin's Weblog
Arhiva | 7:28 pm
„PAPUSARUL” TRAIAN BASESCU SI MARIONETELE USL:IMI DEPUN MANDATUL DACA SE VA FACE PARLAMENT UNICAMERAL!
Băsescu ne „liniștește”: Nu-și scurtează mandatul.
Traian Băsescu a ieșit la rampă miercuri seară ca să ne explice el cât de „preocupat” este de raportul MCV și, pe cale de consecință, de aderarea României la spațiul Schengen, asta după ce aderarea a fost ratată de nenumărate ori în mandatul lui.
Băsescu a ținut să ne anunțe musai că i-a informat pe liderii USL despre „îngrijorarea lui”, la întâlnirea de marți seară. Băsescu a și identificat „soluția” tuturor problemelor: arestarea unor parlamentari, respectiv deputatul Ioan Stan şi foştii miniştri Laszlo Borbely şi Victor Dobre, care nu i-au fost favorabili lui de-a lungul timpului.
După ce a ne-a liniștit cu privire la „îngrijorările” lui legate de soarta țării, Băsescu a răspuns la întrebările jurnaliștilor vizavi de ipoteza comasării alegerilor prezidențiale cu europarlamentare, variantă dorită de USL și adusă la cunoștință și lui.
Băsescu pune condiții în bătaie de joc ca să-și scurteze mandatul: demisia parlamentului odată cu demisia lui.
Traian Băsescu a revenit la vechile populisme, susţinând că soluţia o reprezintă „demisia simultană a preşedintelui şi a Parlamentului”, după revizuirea Constituţiei, în spiritul referendumului din 2009 privind trecerea la Parlamentul unicameral cu maximum 300 de membri.
„Mâine îmi depun mandatul alături de 588 de parlamentari. Ca să facem singura combinaţie posibilă şi la care avem precedent”, a elucubrat Băsescu, care încearcă să marcheze știiut fiind faptul că Parlamentul nu se bucură de o prea mare încredere în rândul populației.
Băsescu a mai declarat, miercuri, în privinţa comasării alegerilor, că există un precedent constituţional, respectiv decizia CCR care a refuzat comsarea a două tipuri de alegeri, respectiv localele cu parlamentarele.
„Eu nu cred că se pot găsi soluţii constituţionale de reducere a mandatului preşedintelui fără voinţa sa”, a ținut să-i mai liniștească Băsescu pe cei care poate erau „îngrijorați” că el va pleca mai repede de la Cotroceni.
Etichete:"PAPUSARUL"TRAIAN BASESCU SI "MARIONETELE"USL:IMI DAU DEMISIA DACA SE VA FACE PARLAMENT UNICAMERAL!
PURTATORUL DE CUVANT AL ADMINISTRATIEI PREZIDENTIALE:TRAIAN BASESCU NU VA PARTICIPA JOI LA CEREMONIILE ORGANIZATE LA IASI SI FOCSANI PENTRU SARBATORIREA A 154 DE ANI DE LA UNIREA PRINCIPATELOR ROMANE!
Traian Băsescu nu va participa în cursul zilei de joi la ceremoniile organizate la Iaşi şi la Focşani pentru sărbătorirea a 154 de ani de la Unirea Principatelor Române, a precizat, pentru MEDIAFAX, purtătorul de cuvânt al şefului statului, Bogdan Oprea.
„Preşedintele confirmă că nu va participa în cursul zilei de mâine la ceremoniile organizate la Iaşi şi la Focşani, ocazionate de aniversarea Unirii Principatelor Române”, a afirmat purtătorul de cuvânt al preşedintelui Train Băsescu.
Preşedintele Traian Băsescu şi premierul Victor Ponta au fost invitaţi să participe, joi, la Focşani, la manifestările prilejuite de împlinirea a 154 de ani de la Unirea Principatelor Române, care vor începe la ora 15.00, cu un concert susţinut de fanfara militară.
Miercuri, PNL a anunţat că preşedintele Senatului, Crin Antonescu, va participa joi la manifestările organizate la Iaşi.
În 8 ianuarie, Primarul Iaşiului, Gheorghe Nichita, a precizat că premierul Victor Ponta şi-a confirmat prezenţa la manifestările din 24 Ianuarie de la Iaşi. Primăria urma să adreseze o invitaţie la manifestări şi preşedintelui Traian Băsescu.
Anul trecut, şeful statului a venit la Iaşi pe 24 ianuarie, el fiind huiduit şi fluierat pe tot parcusul discursului, care a durat aproximativ cinci minute. După discurs, Băsescu a depus o coroană la statuia lui Alexandru Ioan Cuza, fiind de asemenea huiduit.
Etichete:PURTATORUL DE CUVANT AL ADMINISTRATIEI PREZIDENTIALE :TRAIAN BASESCU NU VA PARTICIPA JOI LA CEREMONIILE ORGANIZATE LA IASI SI FOCSANI PENTRU SARBATORIREA A 154 DE ANI DE LA UNIREA PRINCIPATELOR ROMANE
TRAIAN BASESCU,CRIN ANTONESCU,VALERIU ZGONEA,VICTOR PONTA SIINTILNIREA DE IERI DE LA COTROCENI:MIZA MCV!
Traian Băsescu a avut, marţi seară, în jurul orei 20, o întrevedere cu preşedinţii celor două Camere şi cu primul-ministru, discuţiile având ca subiect posibilitatea devansării alegerilor prezidenţiale, dar şi raportul MCV pe care urmează să-l dea publicităţii Comisia Europeană.
Întrevederea ar fi fost solicitată chiar de către Traian Băsescu, discuţiile având loc la Palatul Parlamentului, în biroul lui Crin Antonescu. Chestiunea abordată s-a referit la devansarea alegerilor prezidenţiale programate pentru 2014 astfel încât acestea să se desfăşoare simultan cu alegerile europarlamentare, în mai sau iuni 2014. Preşedintele a evitat să dea un răspuns tranşant, spunând că va examina problema, scrie rtv.net.
Un alt subiect a fost revizuirea Constituţiei, prim-ministrul Victor Ponta spunând că un referendum privind noua lege fundamentală ar putea avea loc în toamana acestui an. În schimb, preşedintele Băsescu a propus ca plebiscitul să aibă loc odată cu europarlamentarele, caz în care ar trebui să se renunţe la devansarea prezidenţialelor.
De asemenea, a fost abordată problema raportului pe Mecanismul de Cooperare şi Verificare al Comisiei Europene şi chestiunile adiacente acestuia: noile coduri din justiţie, problemele de funcţionare a sistemului judiciar. Ultimul subiect discutat ar fi fost ameninţărila la adresa securităţii naţionale, în contextul recentului atac terorist din Algeria.
Față de această întâlnire, analistul Bogdan Chirieac a declarat că: Domnul Băsescu începe să fie îngrijorat că ar putea pierde controlul asupra Justiției, deoarece mișcarea tectonică din rândul magistraților nu a putut fi prevăzută de către nimeni. Mica înscenare de la CSM din 4 ianuarie, să îl pui pe Ionescu, să îl schimbi cu Popescu și alte lucruri de genul acesta ar fi trebuit să treacă neobservată, să fie luată de bună. Așa ceva nu s-a întâmplant în Europa civilizată și nicăieri în lume, în care judecătorii îi revocă pe cei pe care i-au trimis în acel Consiliu, este fără precedent. Doamna Pivniceru, care se dovedește că este ministru al Justiției, va propune alți doi procurori. Poate mai buni comunicatori decât ceilalți doi care ar fi putut fi foarte buni profesioniști, dar au probleme de comunicare. Va fi greu pentru domnul Băsescu să-i respingă și pe aceia” a afirmat Bogdan Ghirieac.
Despre raportul MCV, care ar trebui prezentat în următoarele zile, Bogdan Chirieac a declarat că acesta trebuie să consemneze că Justiția nu funcționează în România.
Etichete:Crin Antonescu, Traian Basescu, VALERIU ZGONEA, VICTOR PONTA SI INTILNIREA DE IERI DE LA COTROCENI: MIZA MCV!
ALINA GHICA,REVOCATA DIN CSM,IAR VASILICA DANILET SI-A RETRAS CANDIDATURA.SE ASTEAPTA DEMISIA LUI OANA HAJNAL-SCHMIDT!
Miercuri, CSM încearcă, pentru a treia oară, alegerea vicepreședintelui. Judecătorul Horațius Dumbravă a cerut din nou demisia Oanei Hăineală, Alinei Ghica și Cristi Danileț. Alina Ghica este practic revocată din Consiliu de către Curțile de Apel pe care le reprezintă, iar pentru revocarea lui Danileț mai este nevoie de cinci voturi.
Războiul din CSM a scos la iveală adevărata față a Justiției din România. Luptele intestine din CSM sunt departe de a lua sfârșit, miercuri, când a fost convocat Plenul pentru a putea alege vicepreședintele. Înainte de începerea ședinței, judecătorul Horațius Dumbravă a cerut din nou demisia Oanei Hăineală, Alinei Ghica și Cristi Danileț, scrie lu.ju.ro.
De asemenea, Dumbravă consideră că Alina Ghica și Cristi Vasilica Danileț, ar trebui să-și dea demisia de onoare, în condițile în care majoritatea judecătoriilor și a Curtilor de apel din țară a votat pentru revocarea lor din Consiliu.
Până la începerea ședinței de plen a CSM, pentru funcția de vicepreședinte nu își mai depusese candidatura niciun alt candidat, astfel că ridicolul alegerilor va merge pănă la capăt. Nu este de mirare ca în final să asistăm la rocada de care s-a vorbit în ultimul timp între Hăineală și Ghica.
Etichete:ALINA GHICA REVOCATA DIN CSM, VASILICA DANILET NU MAI CANDIDEAZA.SE ASTEAPTA DEMISIA LUI OANA HAJNAL SCHMIDT!
MINISTRUL JUSTITIEI MONA PIVNICERU IL SMOTOCESTE PE TRAIAN BASESCU SI „BRATUL SAU INARMAT” DNA,PROCURORII TREBUIE NUMITI DE CSM!
Ministrul Justiţiei, Mona Pivniceru, a declarat, marţi, că în Constituţie ar trebui să se prevadă dreptul exclusiv al Consiliului Superior al Magistraturii (CSM) de a face numirile la conducerile parchetelor.
„În opinia mea – şi am văzut că este şi opinia premierului – CSM ar trebui să se exclusiveze în a face aceste numiri. Nici ministrul, nici preşedintele, mai ales că devin şi alte organisme, foarte interpretative, şi trag atribuţiile de la o instituţie la alta. O justiţie independentă înseamnă CSM care să acopere toate numirile acestea”, a spus Mona Pivniceru.
Ministrul Justiţiei a spus că procurorul trebuie să fie stabil şi, mai ales, independent.
„La dezideratul acesta trebuie să ajungem”, a precizat Pivniceru.
Întrebată ce că se va întâmpla dacă CSM va fi ineficient în a face numirile de procurori şefi, Mona Pivniceru a spus că statul român girează procedurile, politicile publice în materie, serviciul public al justiţiei şi veghează la respectarea criteriilor de management şi de calitate.
„Numirile ţin de statutul persoanei, care noi le translăm la politic sau la executiv, sau oriunde. Deja creează hiatusul de statut şi creează tradiţionala subordonare”, a precizat Pivniceru.
Întrebată cine i-ar revoca pe procurorii şefi dacă aceştia ar avea derapaje, Pivniceru a spus că în raport de principiul de bază vor fi reglate toate consecinţele.
Etichete:MINISTRUL JUSTITIEI MONA PIVNIVCERU ILMOTOCESTE PE TRAIAN BASESCU SI "BRATUL SAU INARMAT "DNA:PROCURORII TREBUIE NUMITI DE CSM!

References: CCR 
 CSM 
 CSM 
 CSM 
 CSM 
 CSM 
 CSM 
 CSM